ଆଜି ରାତିରୁ ଘଣ୍ଟାପ୍ରତି ୬୦ ରୁ ୭୦ କି. ମି. ବେଗରେ ପବନ ବହିବା ସଙ୍ଗେ ସଙ୍ଗେ ପ୍ରବଳ ବର୍ଷା ହେବ । ଏହି ସବୁ ଜିଲ୍ଲାମାନଙ୍କୁ ବାତ୍ୟା 'ଫୋନି'.... - Odisha Jagat\nଆଜି ରାତିରୁ ଘଣ୍ଟାପ୍ରତି ୬୦ ରୁ ୭୦ କି. ମି. ବେଗରେ ପବନ ବହିବା ସଙ୍ଗେ ସଙ୍ଗେ ପ୍ରବଳ ବର୍ଷା ହେବ । ଏହି ସବୁ ଜିଲ୍ଲାମାନଙ୍କୁ ବାତ୍ୟା 'ଫୋନି'....\nଆଜି ରାତିରୁ ଘଣ୍ଟାପ୍ରତି ୬୦ ରୁ ୭୦ କି. ମି. ବେଗରେ ପବନ ବହିବା ସଙ୍ଗେ ସଙ୍ଗେ ପ୍ରବଳ ବର୍ଷା ହେବ । ଏହି ସବୁ ଜିଲ୍ଲାମାନଙ୍କୁ ବାତ୍ୟା 'ଫୋନି' ପାଇଁ ଅରେଂଜ, ରେଡ୍, ୟେଲୋ ୱାର୍ଣ୍ଣିଂ ଜାରି ।\nଭୁବନେଶ୍ୱରଃ ବର୍ତ୍ତମାନ ସବୁଠୁ ଗମ୍ଭୀରପୂର୍ଣ୍ଣ ଖବର ହେଉଛି ବାତ୍ୟା ଫୋନି ଉପରେ । ସମସ୍ତେ ଏହି ବାତ୍ୟାକୁ ନେଇ ବହୁତ ଭୟବିତ ଥିବା ବେଳେ ରାଜ୍ୟ ସରକାର ଏ ନେଇ ପୁରା ପ୍ରସ୍ତୁତ ଅଛନ୍ତି ବୋଲି ସୂଚନା ଦେଇଛନ୍ତି । ତେବେ ଏହି ସାମୁଦ୍ରିକ ଝଡ଼ ଫୋନି ଓଡିଶାରେ ଲ୍ୟାଣ୍ଡଫଲ କରିବା ପରେ ଏହି ସବୁ ଜିଲ୍ଲା ସବୁଠୁ ଅଧିକ ପ୍ରଭାବିତ ହେବ । ତେବେ ସେହି ସବୁ ଜିଲ୍ଲାକୁ ରେଡ, ଅରେଞ୍ଜ ଓ ୟେଲୋ ୱାର୍ନିଙ୍ଗ ଦିଆ ଯାଇଛି ।\nଗୁରୁବାର ସକାଳ ୭ ଘଣ୍ଟ ୫୦ ମିନିଟ ସୁଦ୍ଧା ରାଡାର୍ ଇମେଜ୍ ଅନୁଯାୟୀ, 'ଫନି' ବିଶାଖାପଟଣାର ଦକ୍ଷିଣ-ଦକ୍ଷିଣପୂର୍ବକୁ ୨୨୫ କିଲୋମିଟର ଏବଂ ପୁରୀ ଠାରୁ ଦକ୍ଷିଣ ଦକ୍ଷିଣ ପଶ୍ଚିମ ପଟକୁ ପ୍ରାୟ ୪୫୦ କିଲୋମିଟର ଦୂରରେ କେନ୍ଦ୍ରୀଭୂତ ହୋଇଛି ।\nଏହାର ପ୍ରଭାବରେ ଉତ୍ତର ଆନ୍ଧ୍ର, ଓଡ଼ିଶା ଏବଂ ପଶ୍ଚିମବଙ୍ଗ ଉପକୂଳରେ ପବନର ବେଗ ୪୦ ରୁ ୫୦ କିଲୋମିଟର ରହିବା ସହ ପବନ ବେଗ ଘଣ୍ଟାପ୍ରତି ୬୦ କିଲୋମିଟର୍ ବେଗ ଯାଏଁ ଯାଇପାରେ । ଆଜି ରାତି ଠାରୁ ଉତ୍ତର ଆନ୍ଧ୍ର ଏବଂ ଓଡ଼ିଶା ଉପକୂଳରେ ଘଣ୍ଟା ପ୍ରତି ୬୦ ରୁ ୭୦ କିଲୋମିଟର ବେଗରେ ପବନ ପ୍ରବାହିତ ହେବ । ଘଣ୍ଟା ପ୍ରତି ପବନ ବେଗ ରହିବ ୮୦ କିଲୋମିଟର ।\nଆଂଚଳିକ ପାଣିପାଗ ବିଭାଗ ତରଫରୁ ସୂଚନା ମିଳିଛି ଯେ, ଆଜିଠାରୁ ପବନର ବେଗ ବଢିବ ଏବଂ ଉପକୂଳବର୍ତ୍ତୀ ୧୧ଟି ଜିଲ୍ଲାକୁ ସାମୁଦ୍ରିକ ଝଡ ପ୍ରଭାବିତ କରିବ । ତେବେ ଭାରତୀୟ ପାଣିପାଗ ବିଭାଗର ସୂଚନା ଅନୁସାରେ ୨ ତାରିଖରୁ ଅରେଞ୍ଜ ୱାର୍ନିଙ୍ଗ ଦିଆଯାଇଥିବା ଜିଲ୍ଲା ଗୁଡିକ ହେଲା ଗଜପତି, ଗଞ୍ଜାମ, ପୁରୀ, ଖୋର୍ଦ୍ଧା, କୋରାପୁଟ, ରାୟଗଡା ଏବଂ କନ୍ଧମାଳ। ଏସବୁ ଅଂଚଳରେ ପ୍ରବଳରୁ ଅତି ପ୍ରବଳ ବର୍ଷା ହୋଇପାରେ ।\nଏହା ବ୍ୟତୀତ ୩ ତାରିଖରେ ରେଡ ୱାର୍ଣ୍ଣିଂ ଜାରି କରାଯାଇଥିବା ୧୭ଟି ଜିଲ୍ଲା ହେଲା - ଗଜପତି, ଗଞ୍ଜାମ, ପୁରୀ, ଖୋର୍ଦ୍ଧା, ନୟାଗଡ, କଟକ, ଜଗତସିଂହପୁର, ଯାଜପୁର, ଭଦ୍ରକ, କେନ୍ଦ୍ରାପଡା, ବାଲେଶ୍ୱର, କନ୍ଧମାଳ, ରାୟଗଡା, ଅନୁଗୁଳ, ଢେଙ୍କାନାଳ, କେନ୍ଦୁଝର, ମୟୂରଭଞ୍ଜ । ଅର୍ଥାତ ଏସବୁ ଅଞ୍ଚଳରେ ପ୍ରବଳ ବର୍ଷାର ସମ୍ଭାବନା ଅଛି । ତେବେ ସେହି ୩ ତାରିଖରେ ଆଉ ୪ଟି ଜିଲ୍ଲାକୁ ୟେଲୋ ୱାଣ୍ଣିଂ ଜାରି କରାଯାଇଛି, ସେଗୁଡିକ ହେଲେ - ବୌଦ୍ଧ, କଳାହାଣ୍ଡି, ସମ୍ବଲପୁର ଏବଂ ଦେବଗଡ ।\nPrevious ବାତ୍ୟା "ଫାନି" ଦ୍ୱାରା ଧ୍ୱଂସର ଆଶଙ୍କା, ଓଡିଶା ସମେତ ଏହି ରାଜ୍ୟ ଗୁଡିକରେ ୟେଲୋ ଆଲର୍ଟ ।\nNext ଭାରତୀୟ କ୍ରିକେଟ ଦଳର ପୂର୍ବ ଅଧିନାୟକ ସୌରଭ ଗାଙ୍ଗୁଲି, ୨୦୧୯ର ବିଶ୍ୱକପ ପାଇଁ ଭାରତୀୟ ଦଳର ଏହି ଖେଳାଳିଙ୍କୁ ନେଇ କରିଛନ୍ତି ଭବିଷ୍ୟବାଣୀ ।
